**Образац 12**

ЈАВНО КОМУНАЛНО ПРЕДУЗЕЋЕ ''ОБРЕНОВАЦ'' ОБРЕНОВАЦ

**ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА**

За период од 01.01. до 31.03.2022. године

Обреновац, 31.03.2022.године

**I ОСНОВНИ СТАТУСНИ ПОДАЦИ**

Пословно име: ЈКП „ОБРЕНОВАЦ“, Обреновац

Седиште: Обреновац, Цара Лазара 3/1

Претежна делатност: 3811 – Сакупљање отпада који није опасан

Матични број: 07041985

ПИБ: 101935647

Надлежно министарство: Министарство привреде

Делатности јавног предузећа су:

**Сакупљање отпада који није опасан**

* сакупљање неопасног чврстог отпада (смеће) на локалној територији, као што је сакупљање комуналног и комерцијалног отпада у контејнере што може бити мешавина материјала који се могу поновно употребити,
* сакупљање рециклабирних материјала,
* сакупљање отпада са јавних површина,
* сакупљање грађевинског отпада,
* сакупљање и уклањање отпадака као што су гране и шљунак,
* сакупљање текстилног отпада,
* активности у трансфер станицама за неопасан отпад.
  1. **Третман и одлагање отпада који није опасан**

Обухвата одлагање и третман пре одлагања чврстог и неопасног отпада који није чврст:

* рад депоније неопасног отпада,
* одлагање (збрињавање) неопасног отпада спаљивањем или инсинерацијом или другим методама, са или без искоришћавања за производњу електричне енергије или паре, компоста, замене за горива, биогас, пепео или други производи за даљу употребу,
* третман органског отпада за одлагање.
  1. **Поновна употреба разврстаних материјала**

Обухвата прераду металног и неметалног отпада и отпадака и остатака у секундарне сировине, обично укључује физичке или хемијске процесе трансформације.

Такође укључује поновну употребу из токова отпада у форми: 1) сепарације и разврставања материјала који се могу поновно употребити из токова неопасног отпада или 2) сепарација и разврставање мешовитог отпада који се може поново употребити, као папир; пластика, искоришћене лименке и метали у различите категорије

**39.00 Санација, рекултивација и друге услуге у области управљања отпадом**

* деконтаминација земљишта и подземних вода на месту загађења коришћењем механичких, хемијских или биолошких метода,
* деконтаминација индустријских постројења или локација, укључујући нуклеарна постројења и локације,
* деконтаминација и чишћење површинских вода од загађења које је последица акцидента, као што је сакупљање загађивача или примена хемикалија,
* чишћење нафтних мрља и других загађивача на земљи, у површинским водама, у морима и океанима, укључујући и приобаље,
* одстрањивање/смањивање отровних материја, азбеста, оловних боја и других отровних материја,
* остало специјализовано чишћење и санирање животне средине.
  1. **Изнајмљивање властитих или изнајмљених некретнина и управљање њима**

**-** изнајмљивање властитих или изнајмљених некретнина и управљање њима, као што су:

* стамбене зграде и станови
* нестамбене зграде,укључујући изложбене хале и складишне капацитете
* земљиште
* издавање кућа и станова, намештених и ненамештених, или апартмана за трајније коришћење, обично на месечној или годишњој основи,
* организовање извођења грађевинских пројеката у сврхе властитог пословања,
* активности у вези са управљањем простором за смештај покретних стамбених јединица.

**Одржавање и пружање услуга на пијацама**

* одржавање и опремање пијаца и објеката на пијацама и издавање објеката и простора за продају пољопривредних, прехрамбених и других производа на мало,
* изградња и реконструкција пијаца и пијачних објеката,
* набавка пијачне опреме и уређаја за своје потребе, сопственим и средствима оснивача,
* издавање у закуп објеката и простора за продају производа занатства, домаће радиности и других непрехрамбених производа, као и стоке на пијаци,
* постављање, одржавање и издавање у закуп тезге и киоска на местима, која су одређена за продају робе на мало, непрехрамбених производа и робе широке потрошње на пијацама,
* вођење евиденције о промету пољопривредних, прехрамбених производа на мало и кретање цена индивидуалног сектора.

**Вашарске активности**

- организовање одржавања вашара и пружања услуга за вашар.

* 1. **Погребне и сродне делатности**
* сахрањивање и спаљивање људских и животињских лешева:
  + припрема лешева за сахрањивање, спаљивање, балзамовање и погребне услуге
  + услуге сахрањивања и спаљивања
  + изнајмљивање опремљеног простора за церемоније сахране на гробљу
* изнајмљивање и продаја гробних места
* одржавање гробова и споменика
  1. **Делатност неге и одржавање тела**
* активности турских купатила, сауна и парних купатила, соларијума, салона за мршављење, салона за масажу итд.

**75.00 Услуге осталог чишћења**

* чишћење и одржавање базена
* чишћење возова, аутобуса и авиона
* чишћење цистерне и танкера
* дезинфекција објеката и уништавање штеточина
* сакупљање и уклањање боца са улица
* чишћење улица, уклањање снега и леда
* делатности чишћења на другом месту непоменуте
  1. **Услуге уређења и одржавања околине**
* уређење и одржавање паркова и вртова за:
  + приватне куће и стамбене зграде
  + јавне зграде (школе, болнице, административне зграде, цркве итд)
  + градске зелене површине и гробља
  + зеленило уз саобраћајнице (путеве, железничке пруге и трамвајске шине, пловне канале, луке)
  + индустријске и пословне зграде

- уређење и одржавање зеленила и спортских терена за:

* + зграде (кровне баште, зеленило на фасадама, кућне баште итд.)
  + спортске терене (фудбалски терени, терени за голф итд.), терене за игру, травњаке за сунчање и друге зелене површине за рекреацију
  + обале око водених површина (заливи, наизменична влажна места, вештачка језера, базени, канали, речна корита, фабричка отпадна вода)

- сађење дрвећа за заштиту од буке, ветра, ерозије и др.

Поред делатности за чије је обављање основано Предузеће може да обавља и друге делатности, уз сагласност Оснивача.

Годишњи програм пословања:

Годишњи програм пословања ЈКП „ОБРЕНОВАЦ“ Обреновац за 2022. годину је усвојен Одлуком Надзорног одбора НО бр.26-4/2021 од 30.11.1. године, на који је дата сагласност Решењем Скупштине ГО Обреновац VII-01бр.020-168 од 17. децембра 2021. године.

Прва измена Годишњег програма пословања ЈКП „ОБРЕНОВАЦ“ Обреновац за 2022.годину усвојена је Одлуком Надзорног одбора НО бр.30-2/2022 од 04.03.2022.године, на који је дата сагласност Решењем Скупштине ГО Обреновац VII-01бр.020-22 од 15. марта 2022. године.

**II ОБРАЗЛОЖЕЊЕ ПОСЛОВАЊА**

ЈКП ''Обреновац'' Обреновац је,у посматраном периоду, без застоја и проблема у пословању вршило делатност од општег интереса.

На основу усвојених Програма и појединачних планова сектора одржавања јавних зелених површина, комуналне хигијене, чишћења дивљих депонија и одржавања урбаног мобилијара све активности и операције које су дефинисане су и реализоване.

**III ОБРАЗЛОЖЕЊЕ ОБРАЗАЦА**

1. БИЛАНС УСПЕХА

Пословни приходи су остварени у износу од 120.989 хиљ.динара (чине их приходи од продаје робе – 837 хиљ.динара, приходи од продаје производа и услуга – 105.257 хиљ.динара и остали пословни приходи – 14.895 хиљ.динара).

Пословни расходи су реализовани у висини од 147.708 хиљ.динара.

Разлика између пословних прихода и пословних расхода је пословни губитак у висини од 26.719 хиљ.динара.

Разлика између финансијских прихода (1.654 хиљ.динара) и финансијских расхода (895 хиљ.динара) је добитак из финансирања у износу од 759 хиљ.динара.

Укупни приходи износе 125.469 хиљ.динара и чине их пословни приходи (120.989 хиљ.динара), финансијски приходи (1.654 хиљ.динара), приходи од усклађивања вредности остале имовине која се исказује по фер вредности кроз биланс успеха (1.371 хиљ.динара) и остали приходи (1.455 хиљ.динара).

Укупни расходи износе 149.971 хиљ.динара и чине их пословни расходи (147.708 хиљ.динара), финансијски расходи (895 хиљ.динара) и остали расходи (1.368 хиљ.динара).

Разлика између укупних расхода и укупних прихода у посматраном периоду је губитак из редовног пословања пре опорезивања и износи 24.502 хиљ.динара, 81% у односу на планирани губитак пре опорезивања.

2. БИЛАНС СТАЊА

Стална имовина на крају првог квартала 2022.године је смањена у односу на стање на крају 2021.године због смањења вредности на постројењу и опреми, а због обрачуна и књижења трошкова амортизације.

Обртна имовина у првом кварталу 2022. године је смањена у односу на планиране вредности, смањена су потраживања по основу продаје производа и услуга.

Укупну активу чине стална имовина и обртна имовина. Укупну пасиву чини капитал, дугорочна резервисања и обавезе, краткорочне обавезе и одложене пореске обавезе.

Вредност капитала је смањена у односу на вредност капитала на дан 31.12.2021.године због оствареног губитка у првом кварталу текуће године..

Ванбилансну пасиву чини вредност примљених меница у поступцима јавних набавки, као средство обезбеђења.

3. ИЗВЕШТАЈ О ТОКОВИМА ГОТОВИНЕ

Извештај о токовима готовине показује прилив и одлив готовинских еквивалената и готовине за посматрани период.

Прилив готовине у обрачунском периоду износи 167.710 хиљ.динара и чини га прилив готовине из пословних активности.

Одлив готовине у обрачунском периоду износи 165.686 хиљ.динара и чини га од одлив готовине из пословних активности (плаћање обавеза према добављачима, дати аванси, плаћене камате, зараде, накнаде зарада и остали лични расходи, порез на добитак и одливи по основу осталих јавних прихода).

Нето прилив готовине је износио 2.024 хиљ.динара.

Готовина на почетку обрачунског периода је износила 3.358 хиљ.динара.

Нето прилив готовине у посматраном периоду и готовина на почетку обрачунског периода чини готовину на крају обрачунског периода у износу од 5.382 хиљ.динара.

4. ТРОШКОВИ ЗАПОСЛЕНИХ

Остварење трошкова за запослене (маса зарада) је у оквиру планираних износа.

У односу на планиране трошкове за први квартал мало је одступање код реализације накнада по уговору о привременим и повременим пословима али је у оквиру планираног износа за пословну годину. Тренутно нема ангажованих по уговору о ппп.

Мало одступање је код реализације трошкова отпремнина за одлазак у пензију, због просека који се мења и није га могуће тачно планирати.

5. ДИНАМИКА ЗАПОСЛЕНИХ

Укупан број запослених на дан 31.03.2022.године је 308. Од тога је 289 запослених на неодређено време, а 19 на одређено радно време.

У посматраном периоду одлив кадрова је 4 (3 запослена су отишла у старосну пензију, а 1 је споразумно раскинуо радни однос).

На основу сагласности оснивача примљено је 9 запослених у радни однос на одређено време.

6. РАСПОН ПЛАНИРАНИХ И ИСПЛАЋЕНИХ ЗАРАДА

У табели је приказан распон планираних зарада у односу на укупан број запослених за пуно радно време свих запослених.

До одступања долази код реализације из разлога што се обрачун зарада и накнада зарада врши по основу ефективних сати рада у току посматраног периода.

7. СУБВЕНЦИЈЕ И ОСТАЛИ ПРИХОДИ ИЗ БУЏЕТА

Посебан Програм ЈКП ''Обреновац'' Обреновац за 2022.годину о коришћењу средстава буџета градске општине Обреновац по основу субвенција усвојен је на Надзорном одбору одлуком НО бр. 30-7/2022.године од 04.03.2022.године, сагласност је дала Скупштина ГО Обреновац решењем VII-01 бр.020-24 од 15.03.2022.године.

За Израду прој.техн.докум.за уређење центра градске општине Обреновац на простору између ул.Вука Караџића, Војводе Мишића, Дома здравља и градског трга са припадајућим комерцијалним садржајем (изградња комплекса Зелене пијаце, јавне саобраћајнице и паркинг простора), извођење радова - ПРВА ФАЗА , на основу закљученог уговора између Градске општине Обреновац и ЈКП ''Обреновац'' Обреновац – VIII-01 br.401-347, оснивач је уплатио у првом кварталу 2022.године 7.827.729,20 динара.

Остали приходи из буџета се остварују по основу вршења услуга за поверене комуналне делатности од стране оснивача, по Уговорима за одржавање јавне комуналне хигијене, одржавање јавних зелених површина, уклањање дивљих депонија и др. Средства се користе за очување текуће ликвидности предузећа и исплату зарада запосленима. На основу Посебног програма о коришћењу средстава буџета уплаћено је 7.827.729,20 динара, а по основу вршења поверених комуналних делатности 61.996.269,00 динара и односи се на дуг оснивача из 2021.године.

По основу одобрених субвенција, на основу Закључка оснивача о увођењу интервентних мера за заштиту најугроженијих грађана у градској општини Обреновац број VII-01 бр.020 – 4/99 од 28.12.2020.године, потраживања од оснивача су 2.547.198,90 динара у првом кварталу 2022.године. Предузеће је платило припадајући део пдв-а.

На основу Закључка оснивача број VII-01 бр.020-154 од 12.12.2019.године који нам је достављен 10.01.2020.године, обавештени смо да оснивач није у могућности да из буџета градске општине обезбеди и надокнади субвенционисани део цене на комуналне услуге које је предузеће одобравало одређеним корисницима комуналних услуга у складу са Закључком о увођењу интервентних мера за заштиту најугроженијих грађана у градској општини Обреновац. На основу овог закључка у току 2022.године предузеће ће спровести одговарајућа књижења у пословним књигама предузећа, тј.отписаће потраживања од оснивача из претходне пословне године.

8. СРЕДСТВА ЗА ПОСЕБНЕ НАМЕНЕ

У првом кварталу 2022.године донације нису планиране због финансијске ситуације у којој је предузеће било на крају пословне 2021.године. Реализација је у оквиру планираних средстава за 2022.годину.

9. КРЕДИТНА ЗАДУЖЕНОСТ

У табели кредитне задужености је приказано стање дуга на дан 31.03.2022.године по основу кредита из 2017. и 2018.године, обавезе по основу финансијског лизинга као и стање на текућим рачунима по основу овердрафт позајмица по текућем рачуну.

Задуженост по кредитима и финансијски лизинг су приказане у оригиналној валути и у динарима по средњем курсу еура на дан 31.03.2022.године.

10. ИЗВЕШТАЈ О ИНВЕСТИЦИЈАМА

У табели Извештај о инвестицијама је приказана отплата набављене комуналне опреме на кредит и путем финансијског лизинга у посматраном периоду. Отплата је на месечном нивоу, плаћа се главни дуг и камата.

11. ПОТРАЖИВАЊА, ОБАВЕЗЕ И СУДСКИ СПОРОВИ

Од укупних потраживања од купаца 185.498.576,00 динара, потраживања од физичких лица износе 89.572.489,00 динара, а од правних лица су 95.926.087,00 динара.

Неизмирене обавезе се односе на неизмирене обавезе према добављачима на дан 31.03.2022.године и износе 56.143.819,00 динара.

Број судских спорова где је јавно предузеће страна која тужи је 39, укупна вредност спорова је 6.528.710,00 динара.

Број судских спорова где је јавно предузеће тужена страна је 19, укупна вредност спорова је 8.456.884,00 динара.

Сваки судски спор где је јавно предузеће тужена страна, а реши се негативно по предузеће, може утицати на пословање и резултат преузећа.

**IVЗАКЉУЧНА РАЗМАТРАЊА И НАПОМЕНЕ**

Предузеће има финансијских проблема у пословању тако што није у могућности да у законском року измирује обавезе према пореским органима, обавезе према добављачима па из тог разлога постоје велика кашњења у измирењима обавеза, по Закону о роковима измирења новчаних обавеза.

Остварени прилив финансијских средстава се углавном користи за исплату зарада и накнада зарада запосленима, а делимично, у зависности од расположивих средстава се плаћају обавезе за добра и услуге без којих не би могла да се обавља поверена комунална делатност предузећа.

Директор

Датум 28.04.2022. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Милан Марошанин, дипл.маш.инж.

\_\_\_\_\_/